What Women Want inggih punika filem sandhiwara romantis kemidhi fantasi saking Amérikah Sarékat ingkang kadamel ing taun 2000. Filem punika dipunsutradarani Nancy Meyers, dhedhasar skénario anggitanipun Josh Goldsmith, Cathy Yuspa, lan Diane Drake. Ingkang maragani filem kanthi wragad $70 yuta, punika antawisipun Mel Gibson lan Helen Hunt. What Women Want dipunbabar kanthi sesarengan ing tanggal 15 Dhésèmber 2000 déning Paramount Pictures, lan kalebet filem ingkang suksès miturut box office, kanthi ngempalaken arta dumugi US$182,811,707 saking salebetipun nagari, lan $374,111,707 gunggung sadonya. Kaca pambiji Rotten Tomatoes maringi biji dhumateng filem punika angka 54%, dhedhasar pratélanipun 121 juru kritik, kanthi rata-rata karemenan ngancik angka 5.7 dumugi 10.

Ingkang maragani 

 Mel Gibson-Nick Marshall
 Helen Hunt-Darcy McGuire
 Marisa Tomei-Lola
 Alan Alda-Dan Wanamaker
 Lauren Holly-Gigi
 Robert Briscoe Evans-Ted
 Ashley Johnson-Alexandra 'Alex' Marshall
 Mark Feuerstein-Morgan Farwell
 Delta Burke-Eve
 Valerie Perrine-Margo
 Judy Greer-Erin
 Sarah Paulson-Annie
 Ana Gasteyer-Sue Cranston
 Diana-Maria Riva-Stella
 Lisa Edelstein-Dina
 Loretta Devine-Flo
 Eric Balfour-Cameron
 Logan Lerman-Young Nick Marshall
 Bette Midler-Dr. J.M. Perkins (uncredited)

Latar wingking 
Awit saking kaprigelanipun maragani minangka Nick Marshall, Gibson mlebet nominasi wonten Golden Globe Award lumantar Kategori Juru Paraga Paling Sae – Motion Picture Musical or Comedy lan Blockbuster Entertainment Award lumantar Kategori Paraga Paling Dipunremeni-Comedy/Romance. Hunt salajengipun nampi bebungah lumantar kategori Juru Paraga Wanita Paling Dipunremeni-Kumedhi Romantis, sawatawis Mark Feuerstein lan Marisa Tomei kekalihipun sami mlebet nominasi lumantar kategori Juru Paraga Panyengkuyung Paling Sae. Filem punika ugi nglumantaraken Tomei nampi bebungah Satellite Award ing katégor Juru Paraga Wanita Panyengkuyung Paling Sae – Motion Picture, wondéné Ashley Johnson mlebet nominasi wonten Bebungah Kanggé Seniman Nèm.

Awit saking pakaryanipun awujud musik pangiring filem, juru musik Alan Silvestri nampi bebungah ASCAP Award for Top Box Office Films, mlebet nominasi wonten Saturn Award ing kategori "Filem Fantasi Paling Sae" saking Academy of Science Fiction, Fantasy & Horror Films, USA. Filem punika ugi nampi bebungah saking Bogey Award wonten Platin saking Bogey Awards, Germany. Ugi mlebet nominasi lumntar kétegori Pamilihan Paraga Paling SAe, Kumedhi saking The Casting Society of America, USA. Golden Screen Award ingkang dipuncakaken wonten Jerman ugi maringi bebungah dhumateng filem punika.

Ing taun 2009 kaca Pajiba ngemot satunggal artikel ingkang mratélakaken bilih juru damel lan panganggit skénario Peter Chiarelli saweg nyawisaken panyeratan kanggé filem candhakan saking What Men Want. Piyambakipun ugi ngendika bilih Cameron Diaz badhé kadhapuk minangka juru paraga wanita utama. Dumugi taun 2015 dèrèng wonten pawartos malih ngéngingi rancangan proyek filem punika.

Setunggalipun filem damelan ambal filem punika saking Tiongkok, dipunsutradarani Chen Daming, kanthi juru paraga Andy Lau lan Gong Li dipunbabar ing taun 2011.

Rujukan

Pranala njawi 
 
 
 

Film Amérikah Sarékat
Filem 2000
Filem drama
Artikel Wiki Mrebawani II kalamangsa 1